ร้านเพิ่งปรับปรุงใหม่ แต่ไม่ค่อยแตกต่างจากเดิมเท่าไหร่นัก แค่สะอาดขึ้นนิดนึง แต่อากาศภายในร้านยังร้อนเหมือนเดิม อากาศไม่ค่อยถ่ายเท คงเป็นเพราะหน้าร้านทำหลังคาคลุมหมดแล้วใต้หลังคายังเป็นหม้อก๊วยเตี๋ยวและหม้อน้ำซุป เลยทำให้ไปนั่งทานแล้วไม่คอยสบายเท่าไหร่

เรื่องรสชาดข้าวมันไก่ก็พอใช้ได้ แต่เป็นร้านที่ไม่หวงน้ำจิ้มเลย โดยเอาถ้วยน้ำจิ้มใหญ่พร้อมถ้วยพริกซอยวางไว้ประจำโต๊ะให้ตักราดเอาเองตามชอบ แต่บางคนอาจไม่ชอบราดน้ำจิ้มแบบนี้ก็ได้ ส่วนก๊วยเตี๋ยวก็ขายแต่เป็ดพะโล้อย่างเดียว เสียดายไม่มีเป็ดตุ๋น รสชาดน้ำซุปพะโล้ก็ธรรมดามาก เรียกได้ว่าไม่ถึง

ทานเสร็จหน้าร้านเดี๋ยวนี้มีกล้วยแขก เผือกทอด มันทอด ให้ซื้อทานเป็นขนมตบท้าย ก็พอโอเคครับ

เป็นร้านที่ทานง่ายๆให้อิ่ม ไม่ต้องคาดหวังอะไรมาก รสชาดข้างมันไก่ก็ได้ในระดับพอใช้ครับ